ચૂડીદાર એટલે જેમાં ૬થી ૮ ઇંચનો યોક આપવામાં આવ્યો હોય અને પછી પગના શેપ પ્રમાણે સીવવામાં આવે છે અને જે ફૅબ્રિક હોય એને પગની લેન્ગ્થ હોય એના કરતાં ૧૦ ઇંચ વધુ રાખવામાં આવે છે. એટલે જ્યારે એ પહેરવામાં આવે ત્યારે જે વધારાનું ફૅબ્રિક હોય એની ચૂન આવે. ખાસ ધ્યાન રાખવું કે રેડી ચૂડીદાર ન લેવાં. રેડીમાં ઓવઑલ મેઝરમેન્ટ પ્રમાણે બનાવવામાં આવે છે. એમાં કોઈ જાતનું ફિટિંગ હોતું નથી. જો તમે પર્ફેક્ટ ફિટિંગવાળું ચૂડીદાર પહેરવાના આગ્રહી હો તો તમારે ચૂડીદાર સીવડાવવાં. ચૂડીદાર સાથે શૉર્ટ અને લૉન્ગ એમ બન્ને લેન્ગ્થનાં કુરતા સારા લાગે છે તેમ જ ચૂડીદાર સાથે ફ્લૅટ્સ અને હીલ્સ એમ બન્ને સારાં લાગે છે. તમે ક્યાં જવાના છો એના પર ડિપેન્ડ કરે છે. ચૂડીદાર સાથે લૉન્ગ કુરતો અને હાઈ હીલ્સ ફૉર્મલ લુક આપશે અને ચૂડીદાર સાથે શૉર્ટ કુરતો અને ફ્લૅટ્સ સેમી-ફૉર્મલ લુક આપશે.